**О Д Г О В О Р**

на пратеничко прашање од пратеникот Абедин Зумбери поставено

меѓу две седници на Собранието на Република Македонија

на 3 јуни 2009 година

Владата на Република Македонија се определи да направи сериозни чекори во обезбедување на објекти за спорт како основна потреба за поддршка и развој на спортот и спортско рекреативните активности. Бидејќи, спортот со своите разновидни форми и содржини бара постојана грижа во обезбедување на објекти како услов за реализација на тренажен процес, натпревари и рекреативни активности на граѓаните.

Поаѓајќи од приоритетите на Владата на Република Македонија, за обезбедување на услови: за реализација на наставата по физичко воспитување во основното и средното образование; спортување и рекреација на студентите; за функција на спортските клубови и рекреативните активности на граѓаните и спроведување на децентрализација во сите дејности, изградбата на објектите за спорт е неопходност.

За реализација на Програмата за капитални инвестиции во спортската структура Владата на Република Македонија во 2007 и 2008 година обезбеди средства со кои се почнати и изградени голем број на објекти за спорт, а секако и дел од нив се во градба.

Владата на Република Македонија на повеќе седници (Дванаесеттата (Тематска) седница, одржана на 28.10.2006 година; Седумнаесеттата (Тематска) седница одржана на 25.11.2006 година; Педесет и втората седница одржана на 02.05.2007 година), расправаше за реализацијата на „Проектот 35 спортски сали", за што

донесе конкретни заклучоци и решенија, со кои ги обврза надлежните органи со конкретни задачи и активности.

Агенцијата за млади и спорт во текот на 2007 година спроведе бројни активности согласно заклучоците на Владата на Република Македонија во однос на реализација на „Проектот 35 спортски сали",

Распишан е меѓународен ограничен повик бр. 2/2006, објавен во „Службен весник на Република Македонија" бр. 135/06 за изведба на 35 спортски сали.

Започната процедура за јавна набавка е завршена на крајот на јуни 2007 година, при што како изведувач е избрана Фабриката „Карпош,, а.д. Скопје, запазувајки ја целосно законската процедура.

Во 2008 година изградени и дадени во употреба се 10 (десет) сали.

За продолжување на изградбата на капитални инвестиции во Буџетот на Република Македонија за 2009 година, во раздел 16101 - Агенција за млади и спорт, Потпрограма 2 А, Спортски објекти, ставка 482-Други градежни објекти обезбедени се средства за реализација на планираните активности.

Во 2009 година, согласно Акциониот план за инвестирање во спортска инфраструктура во периодот 2008 - 2012 планирано е инвестирање и изградба спортските сали во:

- Куманово

- Берово

Гази Баба 2 Маџари Бутел 1

- Кисела Вода 2

- Радишани, Бутел 2

- Жеровјане

Липково-Слупчане

- Кисела Вода1

- Злетово, Пробиштип Ново Село, Струмица

- Сарај

- Порој, Тетово, 1

Во реализацијата на "Проектот 35 спортски сали" сериозни и објективни пречки има при изградба на спортските сали во општините, особено со обезбедување на инфраструктурни приклучоци, нерешените имотно правни односи, инертноста и незаинтересираноста на дел од општините, комплетирањето на документацијта се пречки кои ја успоруваат изградбата на спортските сали во наведените општини.

Надзорен орган на изградбата на спортските сали од "Проект 35 спортски сали е Заводот за испитување на материјали и развој на нови технологии при Универзитетот "Св. Кирил и Методиј" Скопје.

Градежниот објект и локацијата за спортската сала во село Слупчане се во времено владение на изведувачот Фабриката „Карпош,, а.д. Скопје, се до целосно завршување на објектот. Со тоа, ја имаат целокупната одговорност за користење на градежните материјали за кои и се набавувачи и не гледаме можност истите да бидат злоупотребувани.

Објектот планираме да биде завршен до крајот на четвртиот квартал на 2009 година, без инфраструкруни приклучоци, чија обврска и надлежност да ги обезбедат се на Општината Липково.

Агенцијата за млади и спорт укажа дека со својата Програма за работа иницира бројни проекти и активности со кои се обидува да го развива спортот во сите средини и особено внимание посветува во поддршката на младите спортисти во Република Македонија.